Te Wharekura 78

Contents
He kupu whakataki
Kotahi te kapa, kotahi te wairua!
Omangia te oma roa
He tāua pounamu
Ētehi rauemi hei āwhina

He kupu whakataki
He kupu whakataki
He huinga pukapuka a Te Wharekura i whakatakotoria hei rauemi reo Māori e pā ana ki te ao Māori i roto i te horopaki mō ngā rā o mua, o tēnei wā tonu, me ngā rā e heke mai nei. Ka tautokohia hoki ngā whāinga matua o ia marau, arā, ko te reo Māori, te pāngarau, te pūtaiao, te hangarau, ngā tikanga ā-iwi, ngā toi, me te hauora mo ngā taumata 4-5. Ka noho mai he kōrero paki, he kōrero pono anō hoki hei tūāpapa, ā, ko te tikanga, mai i reira ka toro haere ngā ākonga i ngā mahi takitahi, i ngā mahi ā-rōpū, i ngā mahi ā-akomanga rānei i te roanga atu o ngā kōrero.
Kua hora mai a Te Wharekura 78 hei whāwhātanga mā te hunga ako e ako ana i te reo Māori me ōna tikanga.
Te whakamahi i tēnei huinga pukapuka
Mā tēnei pukapuka mā te pouako hei āwhina, hei tautoko i āna mahi whakarite mahere ako mā ngā ākonga. Ka arotahi ki Te Reo Māori i roto i te Marautanga o Aotearoa, ki ngā whāinga paetae, ngā pūkenga, ngā kawenga, me te aromatawai.
Whakawehea ia whenu kia whakawhanake i ngā pūkenga o ngā ākonga. Tērā ka hiahia koe kia whakatāruatia ngā wāhanga o tēnei pukapuka hei tāpiri atu ki tāu mahere.
Ngā kaupapa o Te Wharekura 78
Ko ngā taumahekeheke o te herenga ki Ingarangi 2006 te kaupapa matua o tēnei pukapuka.
E toru ngā kaupapa whāiti hei rangahautanga mā ngā ākonga. 
Te hononga ki ngā marautanga katoa
Ko te tūmanako ka whakauru katoa ngā ākonga i ā rātou mahi ki tā rātou pūataata rorohiko, ko ngā ngohe nei e akiaki ana i te ākonga me te pouako ki te rāwekeweke i ngā taonga hangarau, arā, ko te rorohiko, te pūataata rorohiko, te pūataata ā-reo, ā-pūrere ataata, me ngā momo ataata katoa.
Ka whai wāhi te pouako ki te tango whakaahua, pūrere ataata, rīpene ataata, ataata ā-reo hoki. Ka noho ēnei ataata hei taunakitanga i ngā mahi kua mahia nei e te ākonga, hei taonga aromatawai mā te pouako, mā te whānau hoki.

Kotahi te kapa, kotahi te wairua!
Te Reo Māori i roto i te Marautanga o Aotearoa (wh.70)

Te whenu	Kōrero (Whakarongo)	
Te kōeke	Tuarima	
Te whāinga paetae	Ka taea e te ākonga te whakaputa kōrero, te whakapuaki ōna ake whakaaro e pā ana ki ngā kaupapa maha, me te pakari anō o tana tū i ngā horopaki huhua noa.	

Ngā pūkenga:
•	Ko te whakaara ake, ko te whakawhitiwhiti mōhio mai i te puna mātauranga whānui.
•	Ko te whakaputa mōhio e hāngai ana ki te horopaki me te hunga whakarongo.
•	Ko te whakaputa whakaaro kia āta mārama ai te hunga whakarongo.
•	Ko te kōrero paki, ko te kōrero whakaahua rānei hei kawe mōhio. 
Ngā kawenga:
•	Ka āta titiro ki ngā mahi a te kaipāho.
•	Arohaehae i tōna reo.
•	Ka whiriwhirihia e ngā ākonga tētehi kaupapa hei pāho ake ki tana akomanga (te whakataetae hākinakina, te waka ama, te poi rewa, te aha rānei).
Te aromatawai	Mā te uruparenga (reaction) o te hunga whakarongo ka kitea e te ākonga tana tohungatanga.	
Tikanga ā-iwi i roto i te Marautanga o Aotearoa
Te whenu	Te whakaritenga pāpori	
Te taumata	6	
Ngā whāinga paetae	Ka taea e te ākonga te whakaatu i ōna mōhiotanga me ōna māramatanga o te pānga, o ngā tikanga rerekē o tēnā iwi, o tēnā iwi, kia kore hoki e takahi i te mana o tētehi atu.	
Hei mahi:
•	Pānuihia 'Kotahi te kapa, kotahi te wairua!'
•	Rangahaua te pōwhiri—He aha te take o te pōwhiri?
•	Whai whakaaro anō mo te waihangatanga tikanga mo tētehi tauwhāinga o tōu kura, tōu whānau, tōu hapū, tōu hāpori.

Omangia te oma roa
Te Reo Māori i roto i te Marautanga o Aotearoa (wh.63)
Whenu	Whakarongo (Kōrero)	
Kōeke	Tuaono	
Te whāinga paetae	Ka mārama te ākonga ki te roanga o ngā kōrero i te huhua o ngā wāhi whakahoahoa me ngā wāhi ako.	

Ngā pūkenga
•	Ko te āhukahuka me te whakahiato i ngā tino mōhio o ngā kōrero.
•	Ko te whai kiko o te pāhekoheko ki ētahi atu tangata.
•	Ko te mārama atu ki te hononga o te reo ā-waha ki te reo ā-tinana.
•	Ko te tāutu i ngā waiaro me ngā uara o te kaikōrero.
Ngā kawenga
•	He mahi ā-rōpū, kia toru, kia whā rānei o ia rōpū.
•	Ko te huanga o tēnei mahi he whakaaturanga.
•	Mā te rōpū hei rangahau tētehi o ngā kaupapa whāiti ki te whakawhānui ake i ngā mōhiotanga o ia kaupapa.
•	Ngā paearu o te rangahautanga: 
1.	Whakatakoto mahere.
2.	Kia rua ngā hui (me mōhio ngā rōpū ki te tūkanga me ngā tūranga o te hui): kotahi mō te whakarite: (arā, mā wai te aha? He aha ngā kaupapa whāiti anō hei rangahau? He aha te momo whakaaturanga?); tuarua, mō te whakahiato, te whakaemi i ngā mahi rangahau hei whakaaturanga.
3.	Whakaratoa ngā taunakitanga mō ngā hui (arā, ko ngā miniti) me te mahi rangahau.
Te kaupapa whāiti:	Omangia te oma roa	
Te roanga:	e rua ngā wiki	
Ngā mahi:	•	e rua ngā hui
•	te rangahau – (whakarārangitia ētehi pātai hei rangahautanga)
•	te whakahoahoa
•	te whakaatu.	
Ngā kaimahi:	•	he kaituhi (māna ngā miniti e tuhi)
•	he kairangahau
•	he kaiwhakahoahoa
•	he kaiwhakatika reo
•	he kaiwhātui
	
Ngā pukapuka:	•	Gilmore, G. Arthur Lydiard: Master coach Auckland: Exile Publishing, 2004.
•	Romanos, J. Arthur’s boys Auckland: Moa Beckett, 1994.	
Ētehi atu mahi:	Arohaehae i ētehi atu pukapuka kōrero tangata (biography) e pā ana ki tētehi tangata Māori.	
Te aromatawai	Mā te rōpū hei whakaatu atu ki te hunga ako āna kitenga i ngā mahi rangahau, arā: 
•	kua whakahiato i ngā whakaaro
•	kua whakahāngai i tāna whakarongo ki te āhua o te kaupapa me te kōrero
•	kua mārama te pānga i waenganui i te kōrero ā-tinana me te kōrero ā-waha
•	kua whakataurite i ngā waiaro me ngā uara o ngā kaikōrero.
	
Hauora i roto i te Marautanga o Aotearoa
Te whenu	Te whakapakari tinana	
Te taumata	5	
Te whāinga paetae	Kia mātau ngā tauira ki te whakapakari tinana.		
Te roanga		
Hei mahi
•	Whakaritea he hōtaka hākinakina hei whakapakari i te tinana mō te wāhanga.
•	Tirohia, whakainea hoki te whakapakaritanga o ngā tinana a te akomanga.

He tāua pounamu
Te Reo Māori i roto i te Marautanga o Aotearoa (wh.89)
Te whenu	Tuhituhi (Pānui)	
Te kōeke	Tuaono	
Te whāinga paetae	Me hāngai, me tika te rere o ngā tuhinga a te ākonga, ā, ka kitea tōna auahatanga i roto i ngā momo tuhinga huhua noa.	
Ngā pūkenga	Ko te tāutu i ngā tikanga tuhituhi hei whakaniko i te momo tuhinga.	
Ngā kawenga	Ka pānuitia e ngā ākonga 'He Tāua Pounamu', ka kōrerotia ngā momo rerenga kōrero me ngā kupu e rangona ai te wairua o te tuhinga nei. Kātahi, ka tuhi ngā ākonga i ā rātou ake pūrakau, pakiwaitara, kōrero tuku iho rānei.	
Te aromatawai	Ka whakatauria tana tohungatanga ki te tuhi, kia rangona ai te kaipānui i ngā kare ā-roto i puta mai i te tuhinga.	

Ngā Toi i roto i te Marautanga o Aotearoa (wh.89)
Te whenu	Ngā mahi a Te Rēhia	
Te taumata	5	
Ngā whāinga paetae	Kia kitea e te ākonga he reo rerekē te reo whakaari.	
Hei mahi	Kia mahia tētehi o ngā tuhinga hei whakaari.	

Ētehi rauemi hei āwhina
He pukapuka hei awhina:
Lydiard, A. and Gilmore, G. Distance Training for Young Athletes Otten: Meyer & Meyer, 1999
Lydiard, A. and Gilmore, G. Running to the Top Wellington: Reed, 1962.
Lydiard, A. and Gilmore, G. Running with Lydiard Auckland: Hodder & Stoughton, 1983.
He paetukutuku hei āwhina:
http://www.teara.govt.nz/NewZealanders/MaoriNewZealanders/NgaiTahu/3/en
http://www.ngaitahu.iwi.nz

Ētehi atu mahi
Te Reo Māori i roto i te Marautanga o Aotearoa
Te whenu	Tuhituhi (Pānui)	
Te kōeke	Tuarima	
Te whāinga paetae	Me mārama, me whai hua, me whānui ngā momo tuhinga a te ākonga, me te āta aro anō me pēhea te whakaraupapa tika i ngā kaupapa.	

Ngā pūkenga
•	Ko te whakataki, ko te whakawhanake, ko te whakaoti i ngā tuhinga, ahakoa te tūmomo tuhinga.
•	Ko te whakatakoto kupu kia mārama, kia raupapa anō ōna whakaaro.
•	Ko te tautoko i ngā whakaaro ki ngā taunakitanga.
•	Ko te whakahāngai i te kōrero ki te pūtake o te tuhituhi, otirā me manako mai anō te kaipānui.
•	Ko te āta tirotiro me te āta tātari i āna ake tuhinga hei whakatika, hei whakapai ake te whakatakoto kōrero.
Ngā kawenga
He mahi a rōpū (ā-akomanga). Kia rua ngā wiki kia whakaputaina e te akomanga tētehi mōkihi (moheni) mo te wāhanga o te tau. Ko ngā momo tuhinga mo te mōkihi:
•	he tito rotarota, waiata rānei
•	he uiuinga i tētehi o ngā whānau (mātua)
•	he tangata rongonui
•	he tohutohu ki te tunu kai
•	he tohutohu ki te hanga taonga
•	he pānui e pā ana ki ngā mahi a te hapori e heke mai nei
•	he pakiwaitara poto
•	ētehi atu tuhinga. 
Mā ia ākonga hei kōwhiri te momo tuhinga māna, ko tētehi hei whakahoahoa i te katoa o te mōkihi, ko tētehi hei ētita, mā te katoa hei waihanga i tētehi ingoa mo te mōkihi.

Te aromatawai
Te aromatawai	Mā te whānau te mōkihi nei, nā reira ko rātou anō ngā kaiaromatawai.	
Hangarau i roto i te Marautanga o Aotearoa
Te kaupeka	Ngā kaupeka katoa	
Te taumata	4-8	
Te whāinga paetae		
Ka whakawhanake māramatanga e pā ana ki te whakaputa pukapuka.
Mā te whakamahi taputapu, pūrere hiko, iahiko hoki, ka whai māramatanga, arā, he take tō te hangarau mōhiohio me te hangarau whakamōhio.
Hei mahi	Whakaputa mōkihi hei tautoko i ngā mahi o te marau Te Reo Māori i roto i te Marautanga o Aotearoa.